# Euroopa Liidu C 127A/24.

| | ISSN 1725-5171 |
| --- | --- |
| Euroopa Liidu
  Teataja | C 127A |
| | |
| Eestikeelne väljaanne | Teave ja teatised | 51. köide24. mai 2008 |

ISSN 1725-5171

Euroopa Liidu

Teataja

C 127A

Eestikeelne väljaanne

Teave ja teatised

51. köide24. mai 2008

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Komisjon |
| 2008/C 127A/01 | Teadusuuringute ühiskeskuse peadirektoraat – Teade peadirektori asetäitja vaba ametikoha kohta (palgaaste AD15) – Brüssel (Personalieeskirjade artikli 29 lõige 2) – KOM/2008/10071 | 1 |

Teatis nr

Sisukord

Lehekülg

V   Teated

HALDUSMENETLUSED

Komisjon

2008/C 127A/01

Teadusuuringute ühiskeskuse peadirektoraat – Teade peadirektori asetäitja vaba ametikoha kohta (palgaaste AD15) – Brüssel (Personalieeskirjade artikli 29 lõige 2) – KOM/2008/10071

1

| ET | |
| --- | --- |

ET

---

V Teated

HALDUSMENETLUSED

Komisjon

| 24.5.2008 | ET | Euroopa Liidu Teataja | CA 127/1 |
| --- | --- | --- | --- |

24.5.2008

ET

Euroopa Liidu Teataja

CA 127/1

---

Teadusuuringute ühiskeskuse peadirektoraat

Teade peadirektori asetäitja vaba ametikoha kohta (palgaaste AD15) – Brüssel

(Personalieeskirjade artikli 29 lõige 2)

KOM/2008/10071

(2008/С 127 А/01)

Komisjon soovib nimetada ametisse teadusuuringute ühiskeskuse peadirektoraadi peadirektori asetäitja.

Organisatsiooni kirjeldus

Teadusuuringute ühiskeskuse peadirektoraat annab teadus- ja tehnikaalast nõu ja abi peamiselt teiste peadirektoraatide poliitikakujundajatele alates poliitika vormimisest ja lõpetades selle rakendamise järelevalvega. Keskusel on seitse uurimisinstituuti viies Euroopa paigas. Peakorter asub Brüsselis. Keskuses töötab 2 650 inimest ning selle aastane tegevuseelarve on 340 miljonit eurot. Peamised uurimisvaldkonnad on toit, keemiatooted ja tervishoid, keskkond ja jätkusuutlikkus ning tuumaohutus ja julgeolek. Valdkonnaülene tegevus hõlmab etalonaineid ja mõõtmisi, tehnoloogilisi prognoose, avalikku julgeolekut ja pettuste vältimist.

Pakutav ametikoht

Peadirektori asetäitja ülesandeks on peadirektori abistamine organisatsiooni juhtimisel, teadusuuringute ühiskeskuse üldise strateegia määratlemine ning suhete edendamine sidusrühmade ja klientidega eelkõige komisjoni peadirektoraatidest. Peadirektori asetäitjalt oodatakse muu hulgas teadusuuringute ühiskeskuse tuumaenergiavälise põhitegevuse strateegia väljatöötamist ja rakendamist ning üldist juhtimist.

Sobivuskriteeriumid

Kandidaadil peaks olema:

| — | tõendatud töökogemus kõrgema astme juhina, sealhulgas otsene vastutus suurearvulise personali ja eelarve eest, eelistatult teadusorganisatsioonis või poliitikakujundamisega tegelevas asutuses teadusuuringutega seotud valdkonnas; |
| --- | --- |

—

tõendatud töökogemus kõrgema astme juhina, sealhulgas otsene vastutus suurearvulise personali ja eelarve eest, eelistatult teadusorganisatsioonis või poliitikakujundamisega tegelevas asutuses teadusuuringutega seotud valdkonnas;

| — | kõrge teaduslik kvalifikatsioon (doktorikraad või sellega võrdväärne töökogemus) ja dokumentaalselt tõendatud kogemused teadusuuringute ühiskeskuse jaoks olulisel teadusalal, eelistatult loodusteadustes/keskkonnaküsimustes/keemias; |
| --- | --- |

—

kõrge teaduslik kvalifikatsioon (doktorikraad või sellega võrdväärne töökogemus) ja dokumentaalselt tõendatud kogemused teadusuuringute ühiskeskuse jaoks olulisel teadusalal, eelistatult loodusteadustes/keskkonnaküsimustes/keemias;

| — | laialdased teadmised asjaomaste Euroopa Liidu poliitikavaldkondade ja peadirektoraatide kohta; |
| --- | --- |

—

laialdased teadmised asjaomaste Euroopa Liidu poliitikavaldkondade ja peadirektoraatide kohta;

| — | väga hea suhtlemisoskus, otsustusvõime ning läbirääkimisoskused. |
| --- | --- |

—

väga hea suhtlemisoskus, otsustusvõime ning läbirääkimisoskused.

Kandidaadil peab olema:

| 1. | kõrgharidus, mis annab õiguse astuda kraadiõppesse; |
| --- | --- |

1.

kõrgharidus, mis annab õiguse astuda kraadiõppesse;

| 2. | vähemalt 15aastane ülikooli lõpetamise järgne töökogemus erialal ja tasemel, mis vastab eespool osutatud kvalifikatsioonile, eelistatult pakutavate tööülesannetega seotud valdkonnas. Kandidaat peab olema viis aastat töötanud kõrgema astme juhina (1); |
| --- | --- |

2.

vähemalt 15aastane ülikooli lõpetamise järgne töökogemus erialal ja tasemel, mis vastab eespool osutatud kvalifikatsioonile, eelistatult pakutavate tööülesannetega seotud valdkonnas. Kandidaat peab olema viis aastat töötanud kõrgema astme juhina (1);

| 3. | ühe Euroopa Liidu ametliku keele valdamine väga heal tasemel ja ühe ametliku keele valdamine piisaval tasemel. (Valikumenetlus toimub ainult kas inglise, prantsuse või saksa keeles. Kuna see võib anda eelise nimetatud keeli emakeelena rääkivatele kandidaatidele, kontrollitakse nende puhul veel ühe või mitme keele oskust); |
| --- | --- |

3.

ühe Euroopa Liidu ametliku keele valdamine väga heal tasemel ja ühe ametliku keele valdamine piisaval tasemel. (Valikumenetlus toimub ainult kas inglise, prantsuse või saksa keeles. Kuna see võib anda eelise nimetatud keeli emakeelena rääkivatele kandidaatidele, kontrollitakse nende puhul veel ühe või mitme keele oskust);

| 4. | ühe Euroopa Liidu liikmesriigi kodakondsus. |
| --- | --- |

4.

ühe Euroopa Liidu liikmesriigi kodakondsus.

Sõltumatus ja huvide deklaratsioon

Kandidaadid peavad kinnitama oma valmisolekut esitada deklaratsioon kohustuse kohta tegutseda sõltumatult avalikes huvides, ja deklaratsioon huvide kohta, mida võiks lugeda nende sõltumatust ohustavateks.

Ametisse nimetamine ja töötingimused

Peadirektori asetäitja valib ja nimetab ametisse Euroopa Komisjon vastavalt oma personalivaliku- ja värbamismenetlusele. Komisjoni nõuandekomitee ametisse nimetamise küsimustes ning välistest personalinõustajatest koosnev hindamiskeskus kutsuvad sobivaks osutunud kandidaadid vestlusele. Palga- ja teenistustingimused on sätestatud Euroopa ühenduste personalieeskirjade palgaastme AD15 ametnikke käsitlevas osas. Juhime kandidaatide tähelepanu sellele, et personalieeskirjade kohaselt peavad kõik uued töötajad läbima üheksakuulise katseaja.

Võrdsed võimalused

Euroopa Liit järgib võrdsete võimaluste poliitikat.

Kandideerimismenetlus

Käesolev teade ametikoha täitmise kohta avaldatakse paralleelselt mitme teise kõrgema ametikoha täitmise teatega. Kandidaadid, kes soovivad kandideerida mitmele ametikohale, peavad esitama eraldi avalduse iga ametikoha jaoks.

Kontrollige enne avalduse esitamist hoolikalt, kas Te vastate kõigile konkursil osalemise tingimustele, eriti diplomi ja töökogemuse kohta kehtestatud nõuetele.

Kandidaadid peavad registreeruma Internetis veebisaidil http://ec.europa.eu/dgs/personnel_administration/seniormanagementvacancies/CV_Encadext/index.cfm

ning järgima kandideerimise eri etappe käsitlevaid juhiseid.

Õigeaegse registreerumise eest Interneti teel (2) vastutate Teie ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib Interneti koormatuse või Teie Interneti-ühenduse rikke tõttu enne selle lõpetamist katkeda ning sel juhul tuleb Teil kogu protsessi korrata. Pärast lõpptähtaja möödumist enam registreeruda ei saa. Hilisem registreerumine e-posti kaudu ei ole üldjuhul võimalik.

Registreerumise edukal lõpetamisel ilmub ekraanile registreerimisnumber, mille peate üles märkima – see on Teie viitenumber kõigis kandideerimisega seotud küsimustes. Registreerimisnumbri saamine näitab, et registreerumisprotsess on lõppenud – see kinnitab, et oleme registreerinud kõik sisestatud andmed.

Kuni Te registreerimisnumbrit saanud ei ole, on Teie avaldus registreerimata!

Juhime Teie tähelepanu sellele, et Teil peab olema e-posti aadress. Seda kasutatakse Teie avalduse tuvastamiseks ning Teie teavitamiseks konkursi tulemustest. Oma e-posti aadressi muutumisest tuleb komisjoni teavitada.

Avaldusele tuleb lisada elulookirjeldus Wordi või PDF-formaadis ning sisestada veebipõhine motivatsioonikiri (kuni 8 000 tähemärki). Nii elulookirjeldus kui ka motivatsioonikiri peavad olema inglise, prantsuse või saksa keeles.

Juhime Teie tähelepanu sellele, et avalduse käsitlemist ei ole võimalik veebis jälgida. Asjaomane peadirektoraat võtab Teiega Teie avalduse asjus ise ühendust.

Kui Teil on puue, mis ei võimalda Teil elektroonilist registreerimisvormi täita, võite esitada oma avalduse (elulookirjelduse ja motivatsioonikirja) paberil ja saata selle tähitud kirjaga,
   (3)
  mis kannab hiljemalt registreerumise lõppkuupäeva postitemplit. Edasine suhtlemine komisjoniga toimub posti teel. Sellisel juhul peate oma taotlusele lisama puude olemasolu kinnitava tõendi, mille on väljastanud tunnustatud asutus. Ühtlasi peaksite eraldi paberil kirjeldama konkreetseid abinõusid, mis Teie arvates võiksid muuta testidest osavõtmise Teile lihtsamaks.

Kui peaksite vajama lisateavet ja/või peaks tekkima tehnilisi probleeme, teatage neist e-posti aadressil ADMIN-MANAGEMENT-ONLINE@ec.europa.eu.

Avalduse esitamise tähtaeg

Avalduse esitamise lõpptähtaeg on 20. juuni 2008. Elektrooniliste avalduste vastuvõtmine lõpeb kell 12.00 päeval Brüsseli aja järgi.

---

(1)  Oma elulookirjelduses peaksid kandidaadid vähemalt nende viie aasta kohta, mille jooksul nad töötasid kõrgema(te)l juhtiva(te)l ametikohal/-kohtadel, esitama järgmised andmed: 1) ametinimetus ja ülesanded, 2) alluvate arv märgitud ametikohal/-kohtadel, 3) hallatud eelarvete suurus ning 4) hierarhiliste tasemete arv all- ja ülalpool ning samaväärsete kolleegide arv.

(2)  Hiljemalt 2008. aasta 20. juuni keskpäevaks kell 12.00 Brüsseli aja järgi.

(3)  European Commission, Directorate-General Personnel and Administration, Unit for Organisation Chart and Management Staff, COM/2008/10071, MO34 5/105, B-1049 Brussels.

---